ג'ורג' אטר

**ג'ורג' הרברט אטר** (באנגלית: **George Herbert Utter**; ) היה פוליטיקאי אמריקאי מרוד איילנד, איש המפלגה הרפובליקנית, שכיהן כחבר בית הנבחרים של רוד איילנד בשנים 1885–1889, כשבשנה האחרונה כיהן כיושב ראש הבית, כמזכיר המדינה של רוד איילנד בשנים 1891–1894, כסגן מושל רוד איילנד ב-1904, מינואר 1905 ועד 1907 כמושל רוד איילנד ה-49, ולבסוף כחבר בית הנבחרים של ארצות הברית ממרץ 1911 ועד מותו.
## ראשית חייו
ג'ורג' אטר נולד בפליינפילד  שבניו ג'רזי, כילדם היחידי של ג'ורג' ב. אטר ושל מרי סאטר (לבית מקסון) אטר. כשהיה בן שש עברה המשפחה לווסטרלי  שברוד איילנד. הוא למד בבתי ספר ציבוריים בווסטרלי ובאקדמיית אלפרד שבניו יורק. ב-1877 סיים אטר את לימודיו באמהרסט קולג'  שבמסצ'וסטס. הוא עבד כמדפיס וכמוציא לאור של העיתון ווסטרלי סאן , ולאחר מכן שימש בשנים 1883–1885 כעוזרו האישי של המושל אוגוסטוס בורן.
## קריירה פוליטית
בשנים 1885–1889 כיהן אטר כחבר בית הנבחרים של רוד איילנד, מתוכן בשנת כהונתו האחרונה כיושב ראש הבית. בשנים 1891–1894 היא כיהן כמזכיר המדינה של רוד איילנד, ואז הוא בחר שלא להתמודד על תקופת כהונה נוספות כדי להקדיש את זמנו לעסקיו. ב-1904 הוא כיהן כסגן מושל רוד איילנד.

ב-1904 נבחר אטר כמועמד המפלגה הרפובליקנית בוועידתה המדינתית כמועמד למשרת מושל רוד איילנד. בנובמבר אותה שנה הוא נבחר כמושל לאחר שניצח את המושל המכהן לוציוס גרווין בהפרש של 856 קולות במערכת בחירות שבה התמודדו חמישה מועמדים. בבחירות שהתקיימו שנה לאחר מכן הוא הביס את גרווין בהפרש קולות אף גבוה יותר של 5,495 קולות. הוא כיהן כמושל בשנים 1905–1906, ובמערכת הבחירות הבאה הוא נוצח על ידי ג'יימס היגינס, מועמד המפלגה הדמוקרטית, שתקפה את הרפובליקנים על קיום "בוסיזם" במדינה. במהלך העשור הראשון של המאה ה-20 הייתה למושלי רוד איילנד סמכות מצומצמת, ותפקידם היה בעיקר טקסי. המושל לא היה יכול להטיל וטו על החוקים שעברו באספה הכללית של המדינה, הוא לא היה יכול לתת הוראות למחלקות המדינה אלא אם כן קיבל הונחה לכך על ידי בית המחוקקים, וכל המינויים הממשלתיים היו טעונים אישור של הסנאט של רוד איילנד. אטר נחשב לאחר המושלים השקדנים והקפדנים ביותר באותה תקופה. הוא היה נואם רהוט ומוכשר, דיבייטור מיומן, ואיש מנהל מוכשר עם גישה שיפוטית טובה. הוא יצר את המנהג על פיו סגן המושל יושב בראש ישיבות הסנאט המדינתי.

לאחר הפסדו בבחירות ב-1906, שב אטר לעסקי ההוצאה לאור שלו, אך שב לפוליטיקה כאשר התמודד ב-1910 על מושב בית הנבחרים של ארצות הברית מטעם מחוז הקונגרס השני של רוד איילנד, וכיהן בו עד מותו, בעת פטירתו הוא היה בעיצומה של מערכת הבחירות לתקופת כהונה שנייה בבית הנבחרים.

## חיים אישיים
ב-1880 נשא אטר לאישה את אליזבת ל. בראון מאולסטון, מסצ'וסטס, ולשניים נולדו ארבעה ילדים.

ג'ורג' אטר נפטר בווסטרלי ב-3 בנובמבר 1912. הוא נטמן בבית הקברות ריברבנד שבעיר.
## לקריאה נוספת

* Sobel, Robert, Raimo, John, eds. **[https://archive.org/details/biographicaldire0004unse/page/1364/mode/2up Biographical Directory of the Governors of the United States, 1789–1978, Vol. 4]**, Westport, Conn.; Meckler Books, 1978, pp. 1365-1366


## קישורים חיצוניים

* ג'ורג' אטר באתר אגודת המושלים הלאומית 
* 
* ג'ורג' אטר באתר The Political Graveyard 
* 

## הערות שוליים

קטגוריה:אמריקאים ילידי ניו ג'רזי
קטגוריה:מושלי רוד איילנד
קטגוריה:מושלי מדינות ארצות הברית מהמפלגה הרפובליקנית
קטגוריה:סגני מושלי רוד איילנד
קטגוריה:מזכירי המדינה של רוד איילנד
קטגוריה:חברי האספה הכללית של רוד איילנד
קטגוריה:חברי בית הנבחרים של ארצות הברית מרוד איילנד
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:אמריקאים שנולדו ב-1854
קטגוריה:אמריקאים שנפטרו ב-1912